5. Beredskab og Sikkerhed - Godkendelse af årsregnskab 2023 (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag godkende årsregnskab 2023 for det fælleskommunale 
selskab Beredskab og Sikkerhed.
Beredskab og Sikkerhed ejes af Randers, [adresse], [adresse] og [adresse]. Godkendelsen 
omfatter årsregnskabet for 2023, der er behandlet og godkendt af beredskabskommissionen 15. maj 2024.
Jf. vedtægterne skal Beredskab og Sikkerhed senest 30. juni sende årsregnskabet, inkl. 
revisionspåtegning, til godkendelse i interessentkommunerne.
VURDERING
Revisionen konkluderer, at årsregnskabet i alle væsentlige henseender er korrekt, dvs. udarbejdet i 
overensstemmelse med bekendtgørelse om kommuners budget- og regnskabsvæsen.
Årsregnskabet for Beredskab og Sikkerhed består af samlede indtægter på 63,4 mio. kr. Heraf 52,7 mio. 
kr. i betalinger fra ejerkommunerne og 10,7 mio. kr. fra salg af tjenesteydelser, bl.a. abonnementsordninger 
på automatiske brandalarmeringsanlæg, kursus- og konsulentaktiviteter samt eftersyn af brandmateriel.
De samlede udgifter på 64,8 mio. kr. består af udgifter til personale, køretøjer, bygninger og materiel. Ved 
en fejl er der sket en dobbeltpostering af skyldig ATP i 2023. Dette forringer resultatet i 2023 med 504.000 
kr. der finansieres ved en tilsvarende mindreudgift i 2024.
Det reelle resultat for Beredskab og Sikkerhed i 2023 er dermed et merforbrug på 975.000 kr., der er 
korrigeret for dobbeltposteringen vedr. ATP. Merforbruget består af merindtægter på 3,353 mio. kr. og et 
merforbrug på udgiftsbudgettet på 4,328 mio. kr.
Fra 2022 til 2023 blev der overført et akkumuleret mindreforbrug på 1,148 mio. kr. Med merforbruget (inkl. 
dobbeltposteringen vedr. ATP) på 1,479 mio. kr. i 2023 udgør det akkumulerede merforbrug dermed 
331.000 kr., som overføres til 2024. 
Merindtægterne skyldes øgede indtægter fra tilslutning og abonnementer vedr. automatiske 
brandalarmeringsanlæg (ABA), blindalarmer, eftersyn af slukningsmateriel samt afholdelse af kurser.
Merforbruget på udgiftsbudgettet kan primært tilskrives øgede lønudgifter blandt andet som følge af et højt 
aktivitetsniveau på udrykninger, samt øgede uddannelses- og munderingsudgifter. 
ØKONOMI
Der er ingen direkte økonomiske konsekvenser for Favrskov Kommune forbundet med godkendelsen af 
regnskab 2023. Det akkumulerede merforbrug fra 2023 indgår i det samlede budget for 2024 for Beredskab 
[adresse]: EMN-2024-01213
Dok-ID: 3721851
Sagsbehandler: mhen
Byråd
25. juni 2024  19:00
og Sikkerhed og påvirker ikke Favrskov Kommunes likviditet, da det vedrører tidligere års betalinger fra 
ejerkommunerne. 
INDSTILLING
Direktøren for Job og Økonomi indstiller til Byrådet:
1.
At årsregnskab 2023 for Beredskab og Sikkerhed godkendes.
BESLUTNING
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Sys Jørgensen, Holger Schultz
Godkendt.
Bilag

Årsrapport_2023 (3721847)

Marcus Schultz (3721849)

Revisionsprotokol_2023 (3721848)

Beredskab og Sikkerhed_Referat BKOM 060524_MLN (3721846)
